Алешандру, алсама вевза Дуду Сеаренсе аьлча, вина 1983 шеран 15 апрелехь бразилин гӀалахь Форталезехь. Жимха волуш Дуду левзира «Сеара» клубехь. 2000 шарахь дехьавелира «Витория» (Салвадор) команде, цунна юкъахь левзира 4 шарахь. 2004 шарахь Дудус контракт яздира японин клубаца «Касивица», команда ловзура чемпионатехь аьтту боцуш, жамӀехь цуо яьккхира тӀаьхьара меттиг, амма лахарчу лигера командашца дехьабовларан матчехь шен лакхарчу дивизионера меттиг ларбан хиира. Японера аьттонза шерал тӀаьхьа Дуду дехьавелира французийн клубе «Ренне», цунна юкъахь левзира 15 матчехь, цхьа гол а туьйхира. 2005 шарахь Дудус контракт дира москохан ЦСКАца, цунна юкъахь иза шозза чемпион хилира, Российн кад а баьккхира. ЦСКАн юкъахь Дудун дебют хилира петарбухан «Зенитца» йолчу матчехь 2005 шеран 17 апрелехь, 77-гӀа минотехь ловзархо хуьйцуш юкъавелира иза. 2008 шо долалуш цунна лира бразилин «Гремио» клубе дехьавала, амма эскархойн куьйгалхоша дӀа ца хийцира иза, бразилхо кхетамца тӀеийцира и сацам.